“โตโยต้า” ลุ้นยอดขายรถยนต์ปีนี้ เฉียดล้านคัน ฟื้นโต 7-14% ได้มาตรการรัฐ วัคซีนโควิดหนุน
“โตโยต้า” ลุ้นยอดขายรถยนต์ปีนี้ เฉียดล้านคัน ฟื้นโต 7-14% ได้มาตรการรัฐ วัคซีนโควิดหนุน
“โตโยต้า” ลุ้นยอดขายรถยนต์ปีนี้ เฉียดล้านคัน ฟื้นโต 7-14% ได้มาตรการรัฐ วัคซีนโควิดหนุน
26 ม.ค. 2564

นายโนริอากิ ยามาชิตะ กรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด คาดการณ์ยอดขายรถยนต์ในปี 2564 จะอยู่ที่ประมาณ 850,000 – 900,000 คัน เพิ่มขึ้น 7-14% เมื่อเทียบกับปีที่ผ่านมาที่มียอดขายอยู่ที่ 792,146 คัน ลดลง 21.4% เนื่องจากอุตสาหกรรมยานยนต์ในประเทศได้รับผลกระทบอย่างมากจากสถานการณ์การระบาดของโรคโควิด-19 แม้ว่ายอดขายตลาดรวมรถยนต์ในเดือน ธ.ค. เพิ่มขึ้น 11.3% มาที่ 104,089 คัน
“ในปีนี้จะเป็นปีที่ท้าทายอีกครั้งสำหรับอุตสาหกรรมยานยนต์ของประเทศไทย เนื่องจากยังคงต้องเผชิญกับหลายปัจจัย จากสถานการณ์การระบาดของโรคโควิด-19 การพัฒนาวัคซีนและการเข้าถึงวัคซีนป้องกันโรคโควิด-19 รวมถึงแนวโน้มสภาวะเศรษฐกิจทั่วโลก และมาตรการกระตุ้นเศรษฐกิจจากภาครัฐ ทั้งหมดนี้จะส่งผลต่อทิศทางอุตสาหกรรมยานยนต์ นอกจากนี้ ความเคลื่อนไหวต่างๆ ในภาคอุตสาหกรรมยานยนต์ เช่น การออกผลิตภัณฑ์ใหม่ กิจกรรมทางการตลาด และกิจกรรมส่งเสริมการขายต่างๆ จะมีบทบาทสำคัญต่อการกระตุ้นยอดขายรถยนต์”